
З А П О В Е Д

№ ЗАП – 867/21.08.2026 г.

	На основание чл. 247, във връзка с чл. 242, ал. 1, т. 1 от Закона за горите /ЗГ/ и Протокол № 20 от 20.08.2026 г. от заседание на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите /ИАГ/,

Н А Р Е Ж Д А М:

	1. Отписвам от публичния регистър по чл. 241 от ЗГ „ДЕРМЕНДЖИЕВ - 66“ ЕООД, с ЕИК 200501045 и седалище: гр. Девин , община Девин, област Смолян, ул. „Изгрев“ № 4.
	2. Обявявам за невалидно Удостоверение № 2292-1/25.05.2011 г., ведно с всички права, произтичащи от него.
	Мотиви: Съгласно разпоредбата на чл. 247 от Закона за горите /ЗГ/ търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра. В резултат на настъпила промяна на обстоятелствата по регистрацията на „ДЕРМЕНДЖИЕВ - 66“ ЕООД, за която няма постъпило уведомление в ИАГ, търговецът не отговаря на изискванията на чл. 242, ал. 1, т. 1 от Закона за горите, а именно – да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. 
	Със Заповед  № 590/15.06.2026 г. на изпълнителния директор на Изпълнителна агенция по горите (ИАГ), регистрираният лесовъд А М Д е отписан от  публичния регистър на ИАГ за упражняване на лесовъдска практика по чл. 235 от Закона за горите (ЗГ) на основание чл. 239, ал. 1, т. 2 от същия закон. 
	След извършена от ИАГ проверка в публичния регистър по чл. 241, ал. 1 от Закона за горите (ЗГ) се установи, че дружеството „ДЕРМЕНДЖИЕВ - 66“ ЕООД, с ЕИК 200501045, притежава валидно Удостоверение № 2292-1/25.05.2011 г. за регистрация в регистъра за извършване на дейности в горски територии, с вписан в него регистриран лесовъд - А М Д, с  Удостоверение № 3330/25.05.2011 г., което към настоящият момент е обявено за невалидно.
	При направена от ИАГ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че към 17.06.2026 г. и към 20.08.2026 г. търговецът „ДЕРМЕНДЖИЕВ - 66“ ЕООД, с ЕИК 200501045, няма действащ трудов договор с лице, вписано в публичния регистър на ИАГ по чл. 235 от ЗГ. Съгласно чл. 242, ал. 1, т. 1 от ЗГ, в публичния регистър по чл. 241 ал. 1 може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва.
	След извършена справка в търговския регистър на Агенцията по вписванията се установи, че А М Д е управител и собственик на „ДЕРМЕНДЖИЕВ - 66“ ЕООД, с ЕИК 200501045.
	ИАГ е изпратила писмо с изх. № ИАГ- 16224/18.06.2022 г. до наследниците на А М Д – управител и собственик на „ДЕРМЕНДЖИЕВ - 66“ ЕООД, да представят необходимите документи за извършване на промяна на обстоятелствата за регистрация. Писмото е изпратено с обратна разписка с № ИД PS 1040 81NX1B R и е върнато в ИАГ с отбелязване „непотърсена“. Съгласно чл. 18а, ал. 10 от АПК писмо с изх. № ИАГ- 16224/18.06.2022 г. е публикувано на интернет-страницата на ИАГ на 20.07.2026 г. 
	Към 20.08.2026 г. в ИАГ няма постъпило заявление за вписване на промяна на вписани обстоятелства по регистрацията на търговеца дружеството „ДЕРМЕНДЖИЕВ - 66“ ЕООД в публичния регистър по чл. 241 от Закона за горите. 
Предвид горепосоченото и на основание чл. 247, във връзка с чл. 242, ал. 1 т. 1 от Закона за горите, търговецът „ДЕРМЕНДЖИЕВ - 66“ ЕООД, с ЕИК 200501045, следва да бъде отписан от публичния регистър по чл. 241, ал. 1 от ЗГ.
	3. Настоящата заповед да се сведе до знанието на „ДЕРМЕНДЖИЕВ - 66“ ЕООД, а след влизането й в законна сила да се изпрати до директорите на регионалните дирекции по горите и на държавните предприятия по чл. 163 от Закона за горите за сведение и изпълнение, като същата се публикува на интернет страницата на ИАГ, при спазване на Закона за защита на личните данни /ЗЗЛД/.
	4. Заповедта може да се обжалва в 14 - дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
	Контрол по изпълнението на заповедта възлагам на инж. Р Р – зам.-изпълнителен директор на Изпълнителна агенция по горите.	

